Kolima (jaka)

Kolima ( rossiavon Колымское нагорье ) tir jaka ke Sumefa Sibiria valentrone Rossia.

 Tawavopa 
Kolima jaka tir ki ke meftafa livoda ke ronefa Sibiria. Va mon 500 km- getaltulenteronon kereler, solparsason va lenteon Kolima azeka is geeon Oxotsk bira.  Ane ontine tir Omsuktcan vas 1 962 m-.

 Kuksa 
Konaka kovoa ke Kolima bost va klita kou jaka did : Buyunda kuksa is Omolon is Baligitcan is Korkodon is Sugoy.

 Lidawicka 
Lidawicka moe taltefa datca tir tadavapafa, dem mialukafa yanka vas 8° ik 10° bak pereaksat is -40° bak taneaksat. Idulugal tir rodaf. Moe geronefa datca, rambafa lidawicka sukafa is fentafa is abdafa gigazar, ton mialukafa yanka vas 4° bak pereaksat is -20° bak taneaksat.

 Sulemeem is ruxeem 
Apu ke welma ke jaka me tid aalafa. Tij is berdava is lucam tid lo. Krant is datca vome ontine vas valenteon 500 m- is vageeon 800 m- tid besanafa gu klupaxo.

 Skapa 
Jaka tir dem yoni moavafi vruni. Lani zo saved.

Kolima (jaka)